Sărbătoare 23 martie 2024. Cine a fost Sfântul Mucenic Nicon
Sâmbătă, 23 martie 2024, românii îl prăznuiesc pe Sfântul Mucenic Nicon, sfânt cu care românii sunt mai puţin familiarizaţi.
- Sfântul Mucenic Nicon este prăznuit pe 23 martie.
Sfântul Mucenic Nicon s-a născut la Neapole, dintr-un tată păgân şi o mamă creştină, a trăit în secolul 13 şi a fost ofiţer roman.
Conform crestinortodox.ro, în timpul unui război, ţinând cont de sfaturile mamei sale, Sfântul Mucenic Nicon a făcut semnul crucii, a rostit tare numele lui Hristos şi astfel a dobândit o putere neobişnuită cu care a reuşit să-i alunge pe duşmani.
Ajuns la Cizic, Sfântul Mucenic Nicon primeşte botezul din mâna Arhiereului Teodosie, episcopul locului, iar apoi se retrage într-o mănăstire, pentru a-şi dedica timpul studiului şi ascezei.
Sfântul Mucenic Nicon a fost hirotonit preot şi episcop, iar după moartea mamei sale s-a retras în Sicila, unde va predica Evanghelia. A reuşit să strângă în jurul său 199 de monahi până în momentul în care a început prigoana împotriva creştinilor.
Sursa amintită precizează că Prinţul Quintianus i-a prins pe Sfântul Mucenic Nicon şi pe cei 199 de monahi şi i-a supus la numeroase chinuri. Ucenicii Sfântului Nicon au fost uciş prin decapitare, iar Sfântul Mucenic Nicon a fost supus, în continuare, la numeroase chinuri cărora le-a supravieţuit.
În cele din urmă, şi Sfântului Mucenic Nicon i s-a tăiat capul. Trupul Sfântului Mucenic Nicon a fost descoperit de un păzitor de turme care avea duh necurat. Păzitorul de turme s-a atins de trupul sfântului şi s-a tămăduit, iar în urma acestei minuni trupul Sfântului Mucenic Nicon a fost îngropat cu cinste.